ותעבד מדבח מועד אועדו עאי שטים תעבד יתה אמה ארכה ואמה פתחה מרבע יהי ותרי אמין רומה מנה קרנתה ותעפי יתה דהב דכי ית אגרה וית כתליו סחר וית קרנתה ותעבד לה כליל דהב סהר ותרתי עסקין דהב תעבד לה מלרע לכלילה על תרתי איצטריו תעבד על תרי איסטריו ויהון לאתרין לארעיה למסבל יתון בון ותעבד ית אריעיה עאי שטים ותעפי יתון דהב ותתן יתה לקדם פרכתה דעל ארון סהדואתה דאזדמן לך תמן ויועד עליו אהרן אועדות סמנין בצפרה בצפרה בהטיבותה ית בוציניה יועדנה ובאסקות אהרן ית בוציניה בין רמשיה יועדנה אועדת תדיר לקדם יהוה לגילכון לא תסקו עליו אועדו בראה ועלה ומנחה ונסוך לא תסכון עליו ויסלח אהרן על קרנתה זבן בשתה מן אדם סלוחי סלוחיה זבן בשתה יסלח עליו לגיליכון קדש קדשין הוא ליהוה